CELEX: 32017R2160
Language: bg
Date: 2017-11-20 00:00:00
Title: Регламент за изпълнение (ЕС) 2017/2160 на Комисията от 20 ноември 2017 година за изменение на Регламент за изпълнение (ЕС) № 1079/2012 по отношение на определени препратки към разпоредбите на ИКАО (Текст от значение за ЕИП. )

21.11.2017   
            
            
               BG
            
            
               Официален вестник на Европейския съюз
            
            
               L 304/47
            
         РЕГЛАМЕНТ ЗА ИЗПЪЛНЕНИЕ (ЕС) 2017/2160 НА КОМИСИЯТА
   от 20 ноември 2017 година
   за изменение на Регламент за изпълнение (ЕС) № 1079/2012 по отношение на определени препратки към разпоредбите на ИКАО
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 552/2004 на Европейския парламент и на Съвета от 10 март 2004 г. относно оперативната съвместимост на европейската мрежа за управление на въздушното движение (Регламент за оперативната съвместимост) (1), и по-специално член 3, параграф 5 от него,
   След консултация с Комитета за единно небе,
   като има предвид, че:
   
               (1)
            
            
               В точка 3 от приложение II към Регламент за изпълнение (ЕС) № 1079/2012 на Комисията (2) се съдържа препратка към Процедурите за аеронавигационното обслужване — Управление на въздушното движение (PANS-ATM, Документ 4444) на Международната организация за гражданско въздухоплаване (ИКАО), и по-специално към тяхното 15-о издание от 2007 г., включващо Изменение № 6. На 10 ноември 2016 г. ИКАО измени Документ 4444, като включи в него Изменение № 7А.
            
         
               (2)
            
            
               Съдържащите се в Регламент за изпълнение (ЕС) № 1079/2012 препратки към Документ 4444 следва да се актуализират, така че да бъде отразено посоченото изменение, в резултат на което ще се даде възможност на държавите членки да изпълняват международните си правни задължения и ще се осигури съгласуваност с международната регулаторна рамка на ИКАО.
            
         
               (3)
            
            
               Поради това Регламент за изпълнение (ЕС) № 1079/2012 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложение II към Регламент за изпълнение (ЕС) № 1079/2012 точка 3 се заменя със следното:
   
      
                  „3.
               
               
                  Раздел 12.3.1.5 „8,33 kHz канално отстояние“ от PANS-ATM, Документ 4444 на ИКАО (16-о издание — 2016 г., включващо Изменение № 7А).“
               
            
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 ноември 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 96, 31.3.2004 г., стр. 26.
   
      (2)  Регламент за изпълнение (ЕС) № 1079/2012 на Комисията от 16 ноември 2012 г. за определяне на изисквания за честотно отстояние между гласовите канали за Единното европейско небе (ОВ L 320, 17.11.2012 г., стр. 14).